Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: tevékenység szabályairól, a Személy-, Vagyonvédelmi és Magánnyomozói Szakmai Kamaráról szóló 1998. évi IV. törvény
Paragraph Index: 445

tevékenység szabályairól, a Személy-, Vagyonvédelmi és Magánnyomozói Szakmai Kamaráról szóló 1998. évi IV. törvény rendelkezései szerint jogszerűen járt el, amikor a panaszos és társai igazolványát a büntetőeljárás befejezéséig bevonta, 2000/88/II. szám mert ellenük háromévi vagy annál súlyosabb szabadságvesztéssel fenyegetett szándékos bűncselekmény elkövetése miatt indult eljárás. A jogszabály szerint: ha a személy- és vagyonőrt e foglalkozása gyakorlása során szándékos bűncselekmény vagy a foglalkozásának az e törvényben meghatározott szabályainak megszegésével megvalósított szabálysértés elkövetésén tetten érik, a rendőr jogosult az igazolványt a helyszínen átvételi elismervény ellenében elvenni. Az elvett igazolványt — az elvétel okának megjelölésével — az igazolványt kiállító rendőri szervnek köteles megküldeni. Az elvétel tartama alatt a személy- és vagyonvédelmi tevékenység nem gyakorolható. Az igazolványt a rendőrség határozattal csak abban az esetben vonja vissza, ha jogerős bírói ítélet az igazolvány tulajdonosát e foglalkozástól eltiltja. Az állampolgári jogok országgyűlési biztosának általános helyettese megállapította, hogy a tiszafüredi rendőrhatóság eljárása az Alkotmány 2. § (1) bekezdésében biztosított jogállamisághoz való alkotmányos joggal összefüggésben visszásságot nem okozott, a személy- és vagyonőri igazolvány elvételével kapcsolatban még a visszásság gyanúja sem merülhet fel, a rendőri intézkedés nem jelentett aránytalan korlátozást, hiszen a személy- és vagyonvédelmi tevékenységet — mely szolgálat ellátására senkinek nincs alanyi joga — csak büntetlen előéletű személy gyakorolhatja. OBH 6514/1998. A büntetőeljárások kezdeményezése kapcsán megállapítható elfogultság, az eljárási szabályok megsértése a panaszosnak az Alkotmány 2. § (1) bekezdésében megfogalmazott, a jogállamisághoz és jogbiztonsághoz, ezen belül a tisztességes eljáráshoz fűződő alkotmányos jogát [Alk. 57. § (1) bek.] veszélyeztetik, még akkor is, ha az eljárások eredménye egyébként nem lenne kifogásolható. A rendőrtiszt panaszos az ellene folytatott büntetőeljárások és fegyelmi eljárások során elkövetett jogsértések miatt fordult az állampolgári jogok országgyűlési biztosához. Ügyeinek felülvizsgálatát kérte. Az ügyben az állampolgári jogok országgyűlési biztosa vizsgálatot rendelt el. A Heves Megyei Rendőr-főkapitányság vezetője által tett feljelentés alapján a Heves Megyei Ügyészségi Nyomozó Hivatal büntetőeljárást indított V.L. r.hadnagy panaszos ellen vesztegetés bűntette elkövetésének alapos gyanúja miatt. A panaszost 1998. március 7-én őrizetbe vették. A bűncselekmény elkövetését tagadta. A főkapitány a panaszost szolgálati beosztásából felfüggesztette. A panaszossal szemben a vesztegetés alapos gyanúját a Rendvédelmi Szervek Védelmi Szolgálata által végzett felismertetés szolgáltatta. Az eljárás során nem vették figyelembe a Rendvédelmi

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes